als_Latn dik_Latn tur_Latn
Policia Rajonale e Ferizajt ka arrestuar disa persona nga komuna e Kaçanikut nën dyshimin se kanë qenë të përfshirë në trafikimin e armëve dhe municioneve.
Sipas policisë, aksioni ka ardhur si rrjedhojë e informacionit se në disa fshatra të komunës së Kaçanikut disa persona po merren me shitblerjen e armëve dhe municionit.
Zëdhënësi rajonal i policisë, togeri Agim Gashi, ka thënë se lidhur me rastin njësitet policore të Kaçanikut kanë kontrolluar shtëpitë e të dyshuarve në fshatin Dubravë, Biqec dhe Strazhë të kësaj komune, me ç'rast kanë gjetur dhe konfiskuar një sasi të armeve dhe municionit.
"Në shtëpitë dhe objektet përcjellëse tëtë dyshuarve, M.V, 44. vjeç dhe I.B, 43 vjeç nga fshati Dubravë, policia ka gjetur një pushkë gjysëm-automatike, ndërsa në fshatin Biqec, tek te dyshuarit,K.P,20 vjeç dhe SH.H,20 vjeç, ka gjetur dhe konfiskuar një armë automatike AK-47 me karikatordhe pa fishek", ka thënë Gashi.
Për më tepër bëhet e ditur se aksioni policor ka vazhduar edhe në fshatin Strazhë, ku gjatë kontrollës së ushtruar në dy lokacione janë arrestuar katër persona:B.L,34 vjeç, D.D,20 vjeç, H.K,25 vjeç dhe S.V, 32 veç.
"Arrestimi i tyre ka pasuar pas publikimit të fotografive të armëve të ndryshme në rrjete sociale nga ana e të arrestuarve. Me këtë rast, policia ka gjetur dhe konfiskuar një pushkëgjuetie, një pushkë artizanale, 5 copë fishekë të kalibrit 7.62 mm.,12 fishekë, të kal. 12 mm dhe 6 fishekë, të kal “NN”", ka thënë Gashi.
Mësohet se pas intervistimit dhe në konsultim me Prokurorin e Shtetit, të dyshuarit janë liruar për në procedurë të rregullt gjyqësore.
als_Latn als_Latn als_Latn als_Latn als_Latn als_Latn als_Latn